எனவே, டூபிங்கென் சிந்தனைப் பள்ளி புதிய ஏற்பாட்டின் கதைகள், இலக்கியம் ஆகியவற்றில், இன்றைக்கும் கூட அறிவியலின் விவாதத்துக்குரியவை என ஏற்றுக்கொள்ளக்கூடிய மிகவும் அதிகபட்ச விஷயங் களைத் தொடாமலே விட்டு வைத்து, அவற்றை நமக்குத் தருகின்றது. ஆனால் புரூனோ பாயரோ எதிர்த்துப் பேசக்கூடிய அளவுக்கு ஏராளமான விஷயங்களைத் தருகின்றார். சான்று பூர்வமான உண்மை இந்த இருவேறு எல்லைகளுக்கும் இடையில்தான் இருக்கின்றது. இன்று நமக்குக் கிடைத்துள்ள சான்றுகளின் மூலம் அந்த உண்மையை விளக்கிவிட முடியுமா என்பது மிகவும் சந்தேகம்தான். குறிப்பாக ரோமாபுரியிலும், கீழை நாட்டிலும், எல்லாவற்றுக்கும் மேலாக எகிப்திலும் கண்டறியப்படும் புதிய கண்டுபிடிப்புக்கள்தான் எந்த வொரு விமர்சனத்தைக் காட்டிலும் இந்த விஷயத்தில் பெரிதும் உதவ முடியும்.